o
ILOA ARKEEN
Kyllästyttääkö heittelehtivä tunne-elämä?
Tarvitsetko enemmän tasapainoa? Ota selvää,
miten voit nauttia elämästä tasapainossa.
ILOA ARKEEN Harhautuneen mielen vapautus 1/2
Tänään puhumme harhautuneen mielen vapautuksesta.
Opetan viikonlopun ajan mielen uudistumisesta.
Nyt katsomme, miten harhautunut mieli sotkee elämää.
Isä, kiitämme tästä sanasta, joka vaikuttaa ihmisten elämään.
Varokaa siis, ettei sydämenne anna periksi viettelykselle. 5.Ms.11:16
Sydämesi ylpeys on pettänyt sinut. Ob. 1:3
Ylpeys saa sinut ajattelemaan, ettet voi tulla petetyksi.
Se on vaarallista.
Matt. 24 käskee meidän rukoilla, ettei meitä eksytettäisi.
Laaja eksytys on yksi lopunaikojen ilmiöistä.
Säälin niitä, joilla ei ole vakaata uskoa Kristukseen,
koska liikkeellä on niin paljon roskaa ja väärää teologiaa,
että tietämättömien on hyvin vaikea päättää, mihin uskoa.
Meidän on rukoiltava, että ihmiset pysyvät totuudessa
ja säilyttävät selkeänä sen, mitä Jumala on heille varannut.
Monenlaiset asiat voivat harhauttaa meidät.
Tavarat voivat helposti harhauttaa
näyttäytymällä tärkeämpinä kuin ovatkaan.
Kuten olen opettanut, jos pidät tavaraa tärkeänä,
mene kaatopaikalle ja totea, että tuo oli ennen jonkun unelma.
Joku on voinut menettää perheensä jonkun siellä olevan romun takia,
joku taas terveytensä. Emme saa kiintyä tavaraan liikaa.
Se voi tulla ja mennä, mutta se ei ole elämämme.
Voimme nauttia siitä, mutta emme halua antaa sen eksyttää.
Emme halua pitää sitä tärkeämpänä kuin se on.
Oma tärkeytemme voi harhautta meidät.
Saatamme korottaa itsemme.
Heti kun teet niin, alat kohdella muita huonosti.
Kun pidät itseäsi parempana, alat väheksyä muita.
On paljon eri tapoja harhautua. Pidin niistä opetussarjankin.
Tänään puhun eräästä, jota et ehkä ole pitänyt harhautumisena.
Hyvän vieminen liian pitkälle voi myös olla harhautumista.
Ajattelet, että jos joku on hyvää, sitä tulee tehdä paljon.
Se ei välttämättä ole totta. Etsitään 1. Piet. 5:8.
Kun olet harhautunut, uskot jotakin mikä ei ole totta.
Koska uskot siihen, siitä tulee sinun todellisuutesi.
Rukoile, ettet harhautuisi.
Tämä on jae, jonka Jumala näytti minulle uskonvaellukseni alussa.
Siitä on ollut paljon apua.
Minulla ei ole paljon hienoja lahjoja. Puhun aika hyvin,
viestin hyvin, mutta paras etuni taitaa olla terve järki.
Ihmeellistä. Toisinaan terve järki on parempi kuin pitkä koulutus.
Pelkkä terve järki. Vanha kunnon terve järki.
Raamattu sanoo: Pitäkää mielenne valppaana.
Se tarkoittaa sitä, että teemme tarpeeksi, muttemme liikaa.
Tarpeeksi, mutta ei liikaa.
Se, ettei tee tarpeeksi, on väärin. Mutta toinen ääripää, liiallisuus,
voi viedä yhtä vakaviin vaikeuksiin kuin jos et tekisi sitä lainkaan.
Olen huomannut, että liha suosii usein ääripäitä.
Se suosii vahvasti ääripäitä. Ensin emme kuntoile lainkaan,
mutta pian tavoitteemme on vain kaksi rasvaprosenttia
ja olemme päästä hengestämme. Siirrymme ääripäästä toiseen.
Jumala on puhunut minulle, että liiallisuus on saatanan aluetta.
Saatana voi päästä sisään, jos elämäämme tulee liiallisuutta.
Teidän vastustajanne Saatana kulkee ympäriinsä kuin ärjyvä leijona
ja etsii, kenet voisi niellä. Vastustakaa häntä, uskossa lujina!
1. Pietarin kirjeessä on paljon sanomaa, mutta tänään korostan,
että meidän täytyy huolehtia tasapainosta elämässämme.
Käsittelen alueita, joilla saatetaan mennä liiallisuuksiin
luullen sitä merkiksi hengellisyydestä.
On mahdollista olla myös ylihengellinen.
Mitä ihmettä oikein tarkoitan? Jos yrität sovittaa hengellisyyttä
aivan kaikkeen, lopputulos on outo.
Raamatun mukaan meidän tulisi uudistaa mielemme,
mutta jotkut lukevat sen niin, että meidän täytyy poistaa mielemme.
Et menetä aivoja ja tervettä järkeä kun synnyt uudesti
ja alat elää suhteessa Jumalaan. Hengellisyys ei tarkoita sitä,
että vain leijailet pilven päällä ja koko elämästä tulee hengellistä.
On sunnuntai, mutta sen lisäksi myös maanantai, tiistai,
keskiviikko, torstai, perjantai, lauantai, sunnuntai, maanantai...
Sinun on yhä hankittava elantosi, tultava toimeen ihmisten kanssa,
maksettava laskut ja siivottava.
Eikä sinun tarvitse puhua kaikille kaanaankieltä
ja saada hullun mainetta.
Kuka sitten on ylihengellinen? Joku, joka ei huomioi tavallisia
elämän alueita. Ehkä hän rukoilee paljon, mutta laiminlyö terveytensä.
Ette halua kuulla kun pääsen vauhtiin tässä asiassa.
On säälittävää, miten ihmiset laiminlyövät kehoaan.
He eivät nuku, syövät jatkuvasti roskaruokaa,
eivät juo tarpeeksi vettä, eivät huolehdi itsestään,
eivät liiku ollenkaan ja ihmettelevät huonoa oloaan.
"Aion rukoilla ihmettä."
On liikaa niitä, jotka eivät tee sitä mitä pitäisi,
vaan rukoilevat Jumalaa korjaamaan asian.
Me olemme Jumalan työtovereita, ja hän johdattaa meitä.
Hän parantaa, mutta sanoo myös: Mene, äläkä enää syntiä tee.
Parantumisen, läpimurron ja vapautumisen yhteydessä
on opittava uusi elämäntapa.
Minulla on paljon sanottavaa ja vähän aikaa.
Toimi niin kuin ymmärtäisit sanomani nopeasti.
Kuinka moni teistä tietää, että olen oikeassa?
Elämme typerästi, ostamme velaksi kaikkea mahdollista
ja elämme yli varojemme, menemme velkaneuvontaan
ja alamme rukoilla ihmettä.
Sen sijaan on oltava kurinalainen ja maksettava laskunsa.
Älä käytä enempää rahaa kuin tienaat.
Ala säästää hankintoihin.
Lopeta luottokorttien käyttö ja maksa käteisellä.
Ole kärsivällinen ja odota asioita.
Tämä ei ehkä ole jännittävää, mutta siitä on apua.
Tällaisten ihmisten keskustelut ovat korostuneen uskonnollisia.
Heillä ei ole tervettä järkeä erottaa puhekumppaniaan.
Jos joku on kanssani samalla aaltopituudella,
pystyn keskustelemaan eri tavalla kuin ei-uskovan,
vasta uskoon tulleen tai eri uskontoa tunnustavan kanssa.
Eräs nainen kertoi teini-ikäisen poikansa
selostaneen, kuinka erään hänen ystävänsä äiti oli uudestisyntynyt.
Poika sanoi: Hän on tosi uskonnollinen. Hän ei puhu muusta
kuin Raamatusta, Jumalasta ja "kiitos Herralle".
Hänen äitinsä kysyi: "Pidätkö minua samanlaisena?"
"Et sinä ole sellainen."
Teini-ikäinen huomasi heti naisen ylilyönnin.
Hyvää tarkoittava nainen on vain innoissaan siitä,
mitä Jumala on hänelle tehnyt, ja haluaa kertoa kaikille,
mutta joskus on parempi näyttää, varata aikaa
ja antaa muiden nähdä muutos sinussa, sen sijaan että tunkisit
Jumalan sanaa heidän kurkustaan alas.
Ylihengelliset ihmiset sanovat liian usein: "Jumala sanoi..."
Totuus on se, että Henki ja rauha johdattavat meitä,
sisimmässämme on todistus siitä, mikä on oikein tai väärin,
mutta meillä ei ole jatkuvaa keskustelua Jumalan kanssa.
Tarkoitamme usein, että meillä on jotakin sydämellä
tai koemme jonkin oikeaksi. Mutta sanomme Jumalan puhuneen.
Tietämättömät ihmettelevät, miksei Jumala puhu heille.
Lisäksi olet usein itse ollut se, joka puhui, eikä Jumala.
Kerroit itsellesi sen, mitä halusit itsesi saavan.
Jos luulet Jumalan puhuneen, rukoile asiaa yksin.
Sitä ei tarvitse kertoa kaikille, koska he eivät usko sinua,
ellei Jumala puhu heillekin.
Jos Jumala puhui sinulle, sinulla on usko siihen, heillä ei.
Kun aloin kertoa kaikille kutsu- muksestani, minulle naurettiin.
Minua loukattiin pahasti. Muista "ystävieni" sanoneen:
Kuulimme, että sinä sanoit uskovasi Jumalan sanoneen,
että julistat evankeliumia maailmalla ja toimit yhdessä
suurimmista naisen johtamista järjestöistä. Sanoitko niin? Kyllä!
He alkoivat nauraa ja kertoivat todenneensa keskusteluissaan,
ettei se olisi mahdollista minun luonteellani.
Monet heistä päätyivät myöhemmin alaisikseni,
joten kiitos Herralle.
Minun piti päästä yli kaikesta siitä. Tarkoitamme hyvää,
mutta yritän opetella sanomaan: "Jumala laski tämän sydämelleni"
tai "Uskon, että näin Jumala minua johdattaa."
Yritän olla antamatta vaikutelmaa, että olen niin ylhäisellä tasolla,
ettei muilla voi koskaan olla sellaista suhdetta Jumalaan.
Osa teistä ei pidä sanomastani, koska haluatte olla sellaisia.
On todella vaikeaa, kun kerrot Jumalan sanoneen jotakin
ja käy ilmi, ettei se ole totta, ja yrität silti toteuttaa sitä.
Onko kukaan koskaan tehnyt niin?
Minä olen.
Se on vaikeaa. Ylihengelliset ihmiset puhuvat
uskonnollisin termein ei-uskoville, jotka eivät ymmärrä heitä.
Kun olet pelastumattomien seurassa, puhu niin kuin ihminen.
Kiitos Herralle, veliseni. Juutuin tänään liikenneruuhkaan,
mutta Jeesus on hyvä. Halleluja!
Se ei haitannut, koska saatana on jalkojeni alla.
Olen käynyt läpi monia kirjojani ja muuttanut sanontoja.
Ihmiset eivät ymmärrä monia käyttämiäni sanontoja.
"Aion polkea saatanan pään." Kirja on vasta uskoontulleille,
mutta se on heille kuin vierasta kieltä.
Sinun ei tarvitse olla höperö, vaikka olet uskossa,
eikä käyttäytyä niin kuin pääsi olisi täynnä muroja.
Ylihengelliset ihmiset käyttävät hyvin paljon aikaa hengellisyyteen.
He haluavat asua konferenssissa, rukousryhmässä, raamattupiirissä
ja seurakunnassa laiminlyöden perhe-elämänsä.
He eivät huolehdi omaisuudestaan ja rahoistaan.
Ennen kuin yrität ajaa ulos riivaajia,
osoitapa auktoriteettisi tiskivuorta kohtaan.
Olin petaamassa sänkyäni kun Jumala kutsui minut.
Ei sinun tarvitse olla tekemässä jotakin superhengellistä,
jotta Jumala puhuisi sinulle. Joskus se jopa vaientaa Jumalan.
Koin Jumalan Hengen minussa kutsuvan minut tähän tehtävään.
Tunsin sen valtavana haluna tehdä tätä, eikä se ole lakannut.
Jumala tuntui sanovan,
että äänittäisin opetusta, joka leviäisi ympäri maailmaa.
Juuri näin tapahtuu tänä päivänä.
Televisio, radio, kirjat ja niin edelleen.
Ihmiset saattavat jopa antaa liiallisesti.
Jopa niin paljon, etteivät pysty elättämään perhettään.
Isäni oli katkera koko elämänsä, koska hänen isänsä oli
ylihengellinen lahjoittaja, mutta kotona häijy kuin käärme.
Hän antoi kirkossa kaikki rahansa, eikä lapsilla ollut edes kenkiä.
Kirkossa hän oli uskonnollinen, kotona taas kohteli kaltoin.
Se oli yksi suurimmista syistä, miksi isäni katkeroitui,
avasi sydämensä pahoille asioille alkoi käyttää minua hyväksi,
sotki veljeni elämän, satutti äitiäni ja monia muita,
eli elämänsä onnettomana. Lopulta, 84-vuotiaana, hän otti
Jeesuksen vastaan, mutta hän tuhlasi koko elämänsä.
Toisin olisi käynyt, jos hänen isänsä olisi ollut tasapainossa.
Tasapaino ei kuulosta kovin hengelliseltä sanalta,
mutta Dave kehotti minua juuri kirjoittamaan kirjan tasapainosta.
Se on yksi yhteiskuntamme suurimmista ongelmista.
Ihmiset joko eivät tee lainkaan tai tekevät liikaa.
Keinumme tasapainottomuuden ääripäästä toiseen.
Jumala otti suuni käsittelyyn. Huomasin puhuvani liikaa,
hallitsin keskusteluja, sanoin vääriä asioita.
Päätin korjata asian. En sanoisi enää mitään.
Kuulostaako tutulta?
Kymmenykset ja uhrit ovat oikein, mutta on kannettava vastuunsa
ja huolehdittava perheestään.
Ihmiset voivat luulla kuulleensa Jumalan puhetta,
vaikka tekevät tyhmyyksiä. Tunnen myötätuntoa,
koska he aidosti uskovat kuulevansa Jumalan puhetta.
Saatat mennä niin pitkälle, että erehdyksen henki saa sinut
uskomaan Jumalan puhuneen jotakin, mitä hän ei puhunut.
Osa ongelmistamme johtuu niistä, jotka ovat epätasapainossa
ja alttiita oudoille asioille. He ovat eksyneet niin pahasti,
että uskovat niiden olevan Jumalasta.
Minä pyydän: Älä anna johtaa mieltäsi harhaan.
Jos kaikki tuttavasi sanovat, että toimit hullusti,
ehkä sinun tulisi vähintäänkin rukoilla asian puolesta.
Tapaamme monenlaisia ihmisiä, jotka uskovat Jumalan käskeneen
myydä omaisuutensa ja tulla meille töihin. Heillä ei ole töitä.
Ennalta ilmoittamatta he myyvät kaiken ja ilmestyvät toimistoon
kaikkine tavaroineen. "Tässä minä olen!"
Joskus joudumme maksamaan heidän kotimatkansa, auttamaan
ja palvelemaan heitä. Eräs nainen ei lähtenyt.
Hän toi tuolin, asettui keskelle katua, eikä lähtenyt mihinkään.
Se oli kamalaa. Soitimme hänen ystävilleen, lapsilleen ja lopulta
hänen pastorilleen, joka sanoi: Ei hyödytä puhua hänelle,
koska hän uskooo kuulleensa Jumalan puhetta. Hän siis koki,
että hänen tulisi olla neuvon- antajani ja paras ystäväni.
Kuulostaa hassulta, mutta se on surullista.
Se nainen rakasti Jumalaa.
Mutta ihminen voi eksyä pahasti. Käyttäkää hieman tervettä järkeä.
Aamen.
Sinun ei tarvitse olla jauhopää siksi, että olet uskossa.
Maksa laskusi. Siivoa talosi. Ole ystävällinen toisille.
Lue Raamattua, rukoile ja käy seurakunnassa,
mutta älä ole niin hengellinen, ettei kukaan uskalla puhua sinulle
tai lähestyä sinua millään tavalla.
Paavali sanoi oppineensa olemaan kaikkea kaikille.
Jos olemme aidosti hengellisiä, meidän tulisi erottaa,
milloin seuralaisemme ei ole valmis siihen,
ja käyttää tervettä järkeä puhuak- semme ihmisille ymmärrettävästi,
eikä pyrkiä tekemään heihin vaikutusta hengellisyydellämme.
Luetaan 1. Tim. 5:8.
Se, joka ei huolehdi omaisistaan ja kaikkein lähimmistään,
on kieltänyt uskonsa olemalla tuottamatta sen hedelmää
ja on pahempi kuin epäuskoinen, joka suorittaa velvollisuutensa.
Taisi vetää hiljaiseksi.
Onko sinulla vanhempi, jolle et ole soittanut puoleen vuoteen
tai jota et ole käynyt katsomassa,
koska sinulla on liian kiire hengellisyytesi kanssa?
Miten on? Älkää suuttuko. Tai voitte te suuttuakin,
sillä lähden tänään ja pääsette sen yli.
Siihen mennessä kun tulen takaisin, rakastatte minua taas.
Tiedätkö mitä?
Tämä on minulle raskasta aikaa. Minulla on kolme konferenssia
kuukaudessa, kaksi tv-kuvausta viikossa sekä kokouksia.
Tämä on minulle raskasta aikaa.
Lisäksi 80-vuotias äitini sairastui ja joutui sairaalaan.
Hetki ei ollut sopiva siihen.
Pääsen puoliyön maissa kotiin. Huomenna on pitkästä aikaa vapaata,
mutta minun täytyy mennä äidin ja leskeksi jääneen tätini luo,
koska minun ei kannata olla hengellinen täällä,
ellen ole kuuliainen muilla elämäni alueilla.
Olemme henki, sielu ja ruumis. Elämme todellisessa maailmassa.
On elettävä myös maanantaista perjantaihin.
Aidosti hengellinen ihminen ymmärtää, että jopa siivoaminen
ja kaikki tekemäsi on hengellistä, jos sinä olet hengellinen.
Jumala on kaikkialla missä sinäkin olet.
Ruokaostosten hoitaminen on hengellistä, jos teet kaiken siksi,
että rakastat Jumalaa. Oli todella vapauttavaa
kun lakkasin jakamasta elämääni "hengelliseen" ja "ällöön".
Ymmärsin, että oli vanhurskas teko käydä katsomassa vanhempiani,
siivota kotini ja pitää huolta raha-asioistani.
Nämä ovat vanhurskaita tekoja. Kuinka moni heittää ne ulos,
koska haluaa olla yksinomaan hengellinen?
Se on ääripää, joka tuo ongelmia.
ILOA ARKEEN
Ajatukset liittyvät suoraan tunteisiin. Voit saada itsesi
vihastumaan tai rauhoittumaan sillä, mitä ajattelet.
Tarvitsemme kurinalaisuutta ja tasapainoa elämäämme,
ja ajattelutapamme vaikuttaa siihen merkittävästi.
Ensimmäiseksi on tärkeää oppia, että pystyt valitsemaan
ajatuksesi, ja juuri niin sinun tulisi tehdäkin.
Tarjolla on opetus-dvd What's Been On Your Mind Lately?
On hyvä pysähtyä miettimään, mitä oikein olemme ajatelleet.
Kun teemme niin, löydämme usein ongelmiemme lähteen.
Hanki tämä materiaali, ota se käyttöön elämässäsi
muuta ajattelutapasi, niin koet enemmän rauhaa.
Kuuntele vielä loppusanat.
Kuvittele, minkälaista elämä olisi, jos kaikki näkisivät ajatuksesi.
Olisit varovaisempi sen suhteen, mitä päästät ajatuksiisi,
et miettisi asioita niin pitkään, et murehtisi niin paljon.
Et voi estää ajatuksia tulemasta mieleesi,
mutta voit keskittyä oikeisiin asioihin.
Kun hallitset tämän, elämä muuttuu todella hyväksi.
What's Been On Your Mind Lately? on Joyce Meyerin uusi opetus-dvd.
Se auttaa sinua keskittymään oikeisiin asioihin.
Jos huolet painavat, menetät yöunet tai olet stressaantunut,
opetus auttaa sinua kääntämään ajatuksesi oikeaan suuntaan.
Tilaa englanninkielinen materiaali: www.joycemeyer.org
Internetsivustomme on uudistunut.
Voit katsella ohjelmia netissä, ladata podcasteja,
lukea lähetystyöstä ja tutkia kokousaikataulujamme.
www.joycemeyer.org
Tutustu uusiin sivuihimme www.joycemeyer.org
Sanomalehti kritisoi, ettei Walt Disney ollut luova.
Opettaja sanoi Albert Einsteinia älyllisesti hyödyttömäksi.
Sinussakin on jotakin suurta. Kohtaatpa mitä tahansa haasteita,
älä koskaan luovuta.
Joyce Meyerin uusin kirja on Never Give Up (ilmestynyt 1.4.)
Rukoilen nyt puolestasi. Yhdy tähän uskossa.
Isä, tulemme Jeesuksen nimessä ja rukoilemme niiden puolesta,
jotka kärsivät kielteisyydestä, huolista, ahdistuksesta
ja ajatuksista, joka tekee heidät onnettomiksi.
Auta heitä muuttamaan ajatteluaan, jotta he voisivat muuttaa elämänsä.
Auta heitä ymmärtämään, että he voivat syöstä alas väärät
ja valita oikeat ajatukset. Rukoilen mielenrauhaa
ja vapautta huolista, ahdistuksista, peloista ja kaikesta, mikä piinaa.
Jeesuksen nimessä me luotamme, että Pyhä Henkesi auttaa
meitä tällä alueella. Aamen.
Tästä tulee hieno päivä. Jumalan siunausta!
Suomennos: Johanna Hartikainen